Köykkyrin virkistysalue

Köykkyrin virkistysalue sijaitsee Kempeleen kunnassa Honkasen asuinalueella. Köykkyrissä on mahdollista harrastaa monipuolista liikuntaa ympäri vuoden, esimerkiksi maastopyöräilyä, frisbeegolfia, beach vollaeyta ja maastojuoksua. Köykkyristä löytyy myös Oulun seudun pisimmät kuntoportaat, joissa askelmia on 150. Talvisin Köykkyrissä toimii hiihtokeskus, joka tunnetaan myös Suomen pienimpänä laskettelukeskuksena. Talvisin alueella on valaistua latureitistöä noin 12 kilometriä. Laskettelukeskuksessa on yksi valaistu korkeudeltana 25 metriä ja pituudeltaan 135 metriä pitkä päärinne, sompahissi ja snowpark sekä vieressä alamäkiluistelurata.

Köykkyrin laskettelukeskus valmistui 1990-luvun lopulla ohitustien täyttömaan avulla. Köykkyrin laskettelukeskusta ylläpitävät yhteistyössä Kempeleen kunta ja urheiluseura Kempeleen Pyrintö. Kunta vastaa Köykkyrin lumetuksesta ja rinteen kunnossapidosta.

Köykkyrissä sijaitsee myös Kempeleen Pyrinnön ylläpitämä urheilutalo, jonka yhteydessä toimii kahvio.

Lähteet

Kempeleen urheilu
Kempeleen rakennukset ja rakennelmat
Suomen talviurheilukeskukset